28 SZTOCZEK 



ennélfogva ezen idom minden egyes görbéje három évre terjesz- 

 kedik ki, és azok egyennevű havaik egyenlő hömérsékének felel meg. 

 Azon körülmény, — melynélfogva ezen egyenhavú görbék 

 különböző, nevezetesen 5 és 5 fokkal növekedő hőmérsékre vo- 

 natkoznak, — összevetve a görbék kölcsönös távlatával, kiválólag 

 szembetűnteti a fémbarometer azon tulajdonságát , melynélfogva 

 menetének emelkedése leginkább a meleg hónapokra torlódik. 

 Látjuk ugyanis, hogy Januártól Májusig, öt és öt foknyi hönö- 

 vekedésnél, a megfelelő görbék kölcsönös távlata csaknem egyenlő; 

 de Májustól Júniusig, különösen pedig Májustól Augustusig az 

 illető görbék távlata — ámbár a hőmérsék növekedése szintén 

 csak 5 fok — igen észrevehetően nagyobbodott. 



Eddigi vizsgálatom eredménye röviden összefoglalva tehát 

 következő: a fémbarometer menete — a mennyiben ez 

 kanyar-csöve hajlékonyságától függ — nem egyen- 

 közű a higanybarometerével, hanem ettől nagy 

 időközökben tetemesen eltér. (A vizsgált példánynál há- 

 rom év alatt a sietés kerek számban két vonalat teszen.) — Ezen 

 eltérés ekkoráig évről-évre növekedő volt, és 

 évenkénti értékének legnagyobb része kivétel 

 nélkül a meleg hónapokra esett. 



7. Térjünk már most feladatunk második pontjához , mely 

 így hangzik : csekély időközökben és állandó hőmér- 

 séknél, de tetemesen különböző légnyomatnál, 

 változik-e a fém- és higanybarometer adata között 

 a különbség? 



Ha az említett két eszközt, ugyanazon hömérséknél , és 

 ugyanazon időben, mesterségesen változtatott légnyomásnak 

 teszszük ki ; akkor a nyert adatok összehasonlításából önként kö- 

 vetkezik, az imént kitűzött kérdésre a felelet. 



A kísérlet elrendezését, melyet e végre tettem, a 3-dik idom 

 ábrázolja. A egy Kappeller-féle kanyar-barométer. Ennek nyílt 

 végéhez légmentesen van foglalva egy ruggyánta-cső, mely ft-nél 

 a barométer fatokjába fúrt lyukon kivezetve , egy légszivattyú 

 tányérjának torkolatával hozatik közlekedésbe (c-nél). Maga a 

 fémbarometer az mn tányéron nyugszik, elborítva üveg burával. 



